1. pielikums

Ārlietu ministrijas

2025. gada 27. janvāra nolikumam Nr. LV- 2

**Latvijas Republikas budžeta finansētās programmas**

**“Diasporas atbalsta projektu konkurss”**

**Līgums par sadarbību**

**Līguma numurs:**\_\_\_\_\_\_

2025. gada \_\_\_. \_\_\_\_\_\_\_\_\_\_\_

**Latvijas Republikas vēstniecība \_\_\_\_\_\_**, ārkārtējā un pilnvarotā vēstnieka \_\_\_\_ \_\_\_ personā, turpmāk – “Vēstniecība”, no vienas puses, un

**\_\_\_\_\_\_\_\_,** pārstāvja \_\_\_\_\_\_\_ personā, turpmāk – “Sadarbības partneris”, no otras puses, abi kopā turpmāk – “Puses” un katrs atsevišķi – “Puse”,

saskaņā ar Diasporas projektu izvērtēšanas komisijas 202\_\_. gada \_\_. \_\_\_\_\_\_ lēmumu (projekts Nr. \_\_\_\_\_\_\_) noslēdz šādu līgumu par sadarbību (turpmāk – Līgums):

1. **Līguma priekšmets**

Vēstniecība un Sadarbības partneris vienojas sadarboties projekta \_\_\_\_\_\_\_ īstenošanā (turpmāk – Projekts), kas norisināsies no 202\_\_. gada \_\_\_\_ līdz \_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(adrese)* saskaņā ar Līguma pielikumu (pasākumu plānu) “\_\_\_\_” … (turpmāk – Pasākums).

1. **Vēstniecības tiesības un pienākumi**
	1. Sadarbības ietvaros Vēstniecība atbalsta Pasākumu, sedzot šādus Projekta īstenošanas izdevumus par kopējo summu \_\_\_,\_\_ *euro* (\_\_\_\_ *euro* un \_\_ centi) :
		1. \_\_\_\_ \_\_\_ *euro* apmērā;
		2. \_\_\_\_ \_\_\_\_\_ *euro* apmērā;
		3. \_\_\_\_\_ \_\_\_\_ *euro* apmērā.
	2. Vēstniecība Līguma 2.1. punktā minētos izdevumus kompensē Sadarbības partnerim 10 (desmit) darba dienu laikā pēc Līguma 3.12. punktā minēto saturiskā pārskata un finanšu atskaites apstiprināšanas, veicot pārskaitījumu uz Sadarbības partnera norādīto bankas kontu.
	3. Atsevišķos gadījumos Vēstniecība var tieši segt izdevumus Pasākuma norisē iesaistīto pakalpojumu sniedzējiem, pamatojoties uz to izsniegtajiem rēķiniem.
	4. Vēstniecībai ir tiesības pieprasīt tās norādītajā termiņā precizēt Līguma 3.12. punktā minēto saturisko pārskatu un/vai finanšu atskaiti.
	5. Vēstniecībai ir pienākums informēt Sadarbības partneri līdz Pasākuma norises dienai par lēmuma pieņemšanu attiecībā uz papildu finansējuma piešķiršanu vai nepiešķiršanu, ja tāds pieprasīts saskaņā ar Līguma 3.8. punktu.
	6. Vēstniecībai Pasākuma norises laikā ir tiesības fotografēt, kā arī veikt audio un/vai video ierakstus. Vēstniecība fotogrāfijas un ierakstus ir tiesīga brīvi izmantot pēc saviem ieskatiem, publicēt un nodot trešajām personām publicēšanai ar Pasākumu un tā norisi saistītos jautājumos.
2. **Sadarbības partnera tiesības un pienākumi**
	1. Sadarbības partneris īsteno Pasākumu saskaņā ar atbalstīto diasporas Projekta pieteikumu par Pasākuma organizēšanu un nodrošina Pasākuma savlaicīgu un profesionālu organizēšanu, ievērojot Pasākuma norises valsts noteiktos normatīvos aktus, ārkārtas un izņēmuma situācijas ierobežojumus, tostarp, valsts noteiktos epidemioloģiskās drošības un pulcēšanās ierobežojumus, Līguma 1. punktā norādītajā vietā un laikā.
	2. Sadarbības partneris apliecina, ka ir iepazinies un apņemas ievērot Diasporas atbalsta konkursa nolikumā 2025. gadam minētās prasības.
	3. Sadarbības partneris nekavējoties, bet ne vēlāk kā 3 (trīs) darba dienas pirms Līguma 1. punktā norādītā Pasākuma norises datuma rakstiski, ar e-pasta starpniecību, saskaņo ar Vēstniecību jebkuras Pasākuma izmaiņas, t.sk. ja ārkārtas un izņēmuma situācijas ierobežojumu, tostarp, valsts noteikto epidemioloģisko drošības un pulcēšanās ierobežojumu dēļ nav iespējams īstenot Pasākumu Līguma 1. punktā minētajā laikā un vietā vai Pasākuma īstenošanai ir nepieciešams veikt būtiskas izmaiņas. Šādā gadījumā Puses vienojas par Pasākuma norises laika, vietas, formāta maiņu vai arī Līguma izbeigšanu.
	4. Sadarbības partneris finansējuma sadalījumu Līguma 2.1. punktā noteiktajām pozīcijām drīkst mainīt bez rakstiskas saskaņošanas ar Vēstniecību, ja izmaiņas nepārsniedz 20% no tāmē paredzētā finansējuma apmēra attiecīgajai pozīcijai, kurai nepieciešami papildu līdzekļi. Izmaiņas, kas pārsniedz 20%, rakstiski, ar e-pasta starpniecību, jāsaskaņo ar Vēstniecību ne vēlāk kā 3 (trīs) darba dienas līdz Līguma 1. punktā norādītajam Pasākuma norises datumam.
	5. Sadarbības partneris uzņemas visas saistības attiecībā uz nepieciešamo atļauju, piekrišanu, apdrošināšanas un licenču iegūšanu autoru vai citu ar intelektuālā īpašuma tiesībām aizsargātu darbu izmantošanu Pasākuma laikā. Sadarbības partneris garantē, ka Projekta īstenošanas laikā ievēros autortiesības un ka trešo personu tiesības (tajā skaitā autortiesības) netiks pārkāptas ar Līguma noslēgšanu un tā izpildi. Ja kāda trešā persona ceļ prasību par autortiesību pārkāpumu pret Vēstniecību saistībā ar Projekta īstenošanā paredzēto pasākumu norisi un organizēšanu, Sadarbības partneris uzņemas visu atbildību par trešās personas prasību pret Vēstniecību.
	6. Sadarbības partneris, sagatavojot informatīvos un citus materiālus un sniedzot publisku informāciju plašsaziņas līdzekļiem, norāda Ārlietu ministriju un Vēstniecību kā atbalstītājus Pasākuma īstenošanā.
	7. Sadarbības partnerim ir jāievēro publicitātes un vizuālās identitātes prasības. Ikviena Pasākuma informatīvajos un publicitātes pasākumos obligāti jānodrošina šādu elementu lietošana (visi kopā): Ārlietu ministrijas logo ar norādi “*Projektu atbalsta Latvijas Republikas Ārlietu ministrija no diasporas atbalsta projektu programmas līdzekļiem.*” Publicējot informāciju sociālajā tīklā “*Facebook*”, aprakstā papildus jāpievieno atsauce uz Ārlietu ministrijas "Facebook” lapu, kā arī Ārlietu ministrijas Diasporas grupas “Facebook” lapu “Diaspora LV”.
	8. Nepieciešamības gadījumā Sadarbības partneris ne vēlāk kā 3 (trīs) darba dienas pirms plānotā Pasākuma var rakstiski, e-pastā norādot pamatojumu, lūgt piešķirt papildu līdzekļus, nepārsniedzot 10% no kopējā atbalstītajam Pasākumam piešķirtā finansējuma apmēra.
	9. Sadarbības partneris iekasē Pasākuma dalības maksu, ja tā nepieciešama Pasākuma organizatorisko izdevumu segšanai un ir paredzēta Projekta izdevumu tāmē.
	10. Sadarbības partneris ir atbildīgs par to, ka Projekta finansējums nepārsniedz Projekta izdevumu tāmē norādīto un papildu piešķirto finansējumu, ja tāds ir piešķirts saskaņā ar Līguma 3.8. punktu. Sadarbības partneris nodrošina, ka Projekta īstenošanā netiek gūta peļņa.
	11. Ja tiek konstatēts, ka Projekta laikā ir gūta peļņa, Sadarbības partneris atmaksā Vēstniecībai Projekta īstenošanai piešķirto finansējumu 10 (desmit) darba dienu laikā no Vēstniecības paziņojuma saņemšanas par finansējuma atmaksu.
	12. Sadarbības partneris 30 (trīsdesmit) kalendāro dienu laikā pēc Pasākuma norises iesniedz Vēstniecībai saturisko pārskatu par Pasākumu, norādot dalībnieku skaitu, sasniegtos mērķus un citu svarīgu informāciju, un finanšu atskaiti, kam pievienoti izdevumus attaisnojošo dokumentu kopijas, t.sk. bankas konta izdrukas, kas apliecina attiecināmo maksājumu veikšanu.
	13. Sadarbības partnerim ir pienākums Pasākuma dokumentu oriģinālus uzglabāt 5 gadus pēc Pasākuma īstenošanas noslēguma datuma.
	14. Ja Sadarbības partneris Līgumā noteiktajā termiņā neiesniedz saturisko pārskatu un finanšu atskaiti un iesniegtajā saturiskajā pārskatā un finanšu atskaitē nav novērsti trūkumi saskaņā ar Līguma 2.4. punktu, tad Vēstniecībai ir tiesības izdevumus atzīt par neattaisnotiem un tos nekompensēt.
	15. Ja Sadarbības partneris neiesniedz paskaidrojumu par Pasākuma izmaiņu nesaskaņošanu ar Vēstniecību saskaņā ar Līguma 3.3. punktu vai sniegtais paskaidrojums objektīvi nav pamatots, Vēstniecībai ir tiesības izdevumus atzīt par neattaisnotiem un tos nekompensēt.
	16. Ja Vēstniecība saskaņā ar Līguma 2.3. punktu ir tieši norēķinājusies ar pakalpojumu sniedzējiem, bet iestājas Līguma 3.14. vai 3.15. punktā minētais gadījums, Sadarbības partnerim ir pienākums veikt tās summas atmaksu, ko Vēstniecība saskaņā ar pakalpojuma sniedzēja izrakstīto rēķinu ir tam samaksājusi, 10 (desmit) darba dienu laikā no Vēstniecības paziņojuma saņemšanas.
	17. Saskaņā ar Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regulas) nosacījumiem, izpildot šajā Līgumā paredzēto, Puses rīkojas kā atsevišķie pārziņi un katra puse ir atbildīga par Vispārīgajā datu aizsardzības regulā noteikto pienākumu izpildi, kas adresēti Pusei kā atsevišķam pārzinim.
	18. Sadarbības partneris nodrošina, ka personas datu nodošanas gadījumā Vēstniecībai tas ir  veicis visus nepieciešamos pasākumus, lai attiecīgā personas datu apstrāde (nodošana Vēstniecībai) būtu atzīstama par tiesisku, tajā skaitā informējis datu subjektus par iespējamu nepieciešamību nodot tā personas datus Vēstniecībai kā atsevišķam pārzinim, lai izpildītu šajā Līgumā noteiktās saistības, piemēram, situācijās, kad ir nepieciešams iesniegt finansējuma izlietošanas pamatojošos dokumentus (dalībnieku sarakstus, foto apliecinājumus u.tml.).
3. **Pušu atbildība**
	1. Puses ir atbildīgas viena otrai par šajā Līgumā paredzēto saistību neizpildi vai nepienācīgu izpildi, un apņemas atlīdzināt viena otrai visus šajā sakarā radušos zaudējumus, izņemot gadījumus, kas tieši izriet no Līguma.
	2. Ja Sadarbības partneris kavē Līguma 3.11. vai 3.16. punktā noteikto finansējuma atmaksas termiņu, tad Vēstniecībai ir tiesības aprēķināt un Sadarbības partneris apņemas maksāt līgumsodu 0,1% (nulle komats viena procenta) apmērā no kavētā maksājuma summas par katru nokavēto darba dienu, bet ne vairāk kā 10% (desmit procenti) no atmaksājamās rēķina summas.
	3. Vēstniecība ir tiesīga noteiktā laikposmā liegt Sadarbības partnerim slēgt līgumus par sadarbību, ko finansē no Ārlietu ministrijai apstiprinātā finansējuma sadarbībai ar diasporu, ja Sadarbības partnera Pasākuma īstenošanas laikā tiek konstatēts, ka:
		1. Sadarbības partneris veic koruptīvas vai krāpnieciskas darbības, iesniedzot Pasākuma pieteikumu vai izpildot Pasākuma ietvaros noslēgto Līgumu;
		2. Sadarbības partneris nav pildījis Līguma noteikumus.
	4. Vēstniecībai nav pienākums atzīt par attaisnotiem izdevumus, kas neatbilst Līguma 2.1. punktā minētajām izdevumu pozīcijām.
	5. Pasākuma īstenotājs apņemas Projekta īstenošanā nepiesaistīt tādas fiziskās vai juridiskās personas, pret kurām ir noteiktas Latvijai saistošas starptautiskās vai nacionālās sankcijas.
	6. Puses neatbild par savu saistību neizpildi, ja tam par pamatu ir bijusi nepārvarama vara.
	7. Iestājoties nepārvaramai varai, Pusei, kuras Līguma saistību izpilde tiek apdraudēta, ir pienākums par to nekavējoties ziņot otrai Pusei, pieņemot sakaru pieejamību.
4. **Līguma spēkā stāšanās, grozīšanas un izbeigšanas kārtība**
	1. Līgums stājas spēkā ar brīdi, kad to ir parakstījušas abas Puses un ir spēkā līdz pilnīgai saistību izpildei.
	2. Pusēm ir tiesības grozīt vai papildināt Līgumu, noformējot par to rakstveida vienošanos. Visi Līguma rakstiski noformētie grozījumi un papildinājumi ir Līguma neatņemamas sastāvdaļas un ir spēkā tikai tādā gadījumā, ja tos parakstījušas abas Puses.
	3. Ja Līguma spēkā esamības laikā rodas apstākļi, kas būtiski ietekmē Līguma izpildi (norises vietas, datuma u.tml. izmaiņas), šādas izmaiņas sagatavo rakstiski Līguma grozījumu veidā.
	4. Gadījumā, ja Līgumu nav iespējams izpildīt tādēļ, ka Līguma izpildes laikā Sadarbības partnerim ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, Vēstniecība ir tiesīga izbeigt šo Līgumu pēc savas iniciatīvas, rakstiski brīdinot Sadarbības partneri vismaz 1 (vienu) mēnesi iepriekš un līdz Līguma izbeigšanai veicot visus savstarpējos norēķinus.
5. **Noslēguma noteikumi**
	1. Visus strīdus un domstarpības, kas rodas Līguma izpildes laikā, Puses apņemas risināt sarunu ceļā. Ja vienošanās netiek panākta 90 (deviņdesmit) kalendāro dienu laikā, strīdus risina un izšķir Latvijas Republikas tiesā atbilstoši Latvijas Republikas normatīvajiem aktiem, piekritību nosakot pēc Latvijas Republikas Ārlietu ministrijas adreses.
	2. Līgums ir sagatavots latviešu valodā, divos eksemplāros uz \_\_\_ lapām kopā ar pielikumu, pa vienam katrai Pusei. Abiem Līguma eksemplāriem ir vienāds juridiskais spēks.
6. **Pušu rekvizīti**

|  |  |
| --- | --- |
| **Vēstniecība****Latvijas Republikas vēstniecība \_\_\_\_\_**Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_ Ārkārtējais un pilnvarotais vēstnieks\_\_\_\_\_\_\_, 20 \_\_. gada \_\_\_. \_\_\_\_\_\_\_\_\_\_\_\_\_\_ | **Sadarbības partneris****\_\_\_\_\_\_\_\_\_**Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_ \_\_\_\_\_\_ \_\_\_\_\_\_\_, 20\_\_. gada \_\_\_.  \_\_\_\_\_\_\_\_\_\_\_\_\_\_ |